钦定古今图书集成/明伦汇编/氏族典/第396卷 > 李敬
## 钦定古今图书集成/明伦汇编/氏族典/第396卷 > 李敬

按《通州志》：敬初名鸿渐，洪武初以文学征授刑部尚
书。守法度，修政事，上颇任之，己致其事归。十四年，为
灾异叠见，遣行人赐敬鞍马，召为祭酒。上谕敬曰：“士
贵知古今，穷义理。可令诸生读经史之暇，兼读律令。
若《说苑》一书，善善恶恶观之者可以远刑辟。”是年始
行释奠先师礼，敬实为之请。